**Mohács Város Képviselő-testülete hatáskörében eljáró Mohács Város Polgármestere**

**15/2020.(V.18.) önkormányzati**

**r e n d e l e t e**

**a 2019. évi zárszámadásról**

Mohács Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján Mohács Város Képviselő-testületének feladat-és hatáskörében eljárva az államháztartásról szóló 2011. évi CXCV. törvényben kapott felhatalmazás alapján a 2019. évi önkormányzati költségvetés végrehajtásáról a következő zárszámadási rendeletet alkotja:

**1.§ (1)** A Képviselő-testület a 2019. évi önkormányzati költségvetés végrehajtását 12.110.751 eFt bevételi főösszeggel, 8.333.509 eFt kiadási főösszeggel, ezen belül 902.274 eFt személyi jellegű kiadással, 155.150 eFt munkaadókat terhelő járulékkal, 1.543.127 eFt dologi kiadással, 3.116.944 eFt felújítási és felhalmozási kiadással jóváhagyja.

**(2)** A 2019. évi záró létszámadatokat az 1. melléklet tartalmazza.

**(3)** Államháztartáson belüli működési támogatások igénybevételét a 2. melléklet tartalmazza.

**(4)** A 2019. évi költségvetési mérleget a 3. melléklet tartalmazza.

**(5)** A város fejlesztési mérlegét a 4. melléklet tartalmazza.

**(6)** A város működési mérlegét az 5. melléklet tartalmazza

**(7)** Az önkormányzat felújítási és felhalmozási előirányzatainak teljesítését a 9., az Eu-s forrásból megvalósuló fejlesztések teljesülését a 9/b., a lakásalap 2019. évi alakulását az 12. melléklet a környezetvédelmi alap teljesítését a 11. melléklet tartalmazza.

**2.§ (1)** A Mohácsi Polgármesteri Hivatal, az önállóan működő és az önállóan működő és gazdálkodó intézmények bevételi és kiadási előirányzatainak teljesítését a 6-8. melléklet tartalmazza.

**(2)** Az Önkormányzat 2019. évi maradványa 3.777.242 eFt. Az önállóan működő és az önállóan működő és gazdálkodó intézmények maradványát az intézmények beszámolótáblái tartalmazzák.

**(3)** Az Önállóan működő és gazdálkodó intézmények maradványa feladattal terhelt, így az Egészségügyi Alapellátó Szervezet, és a Mohácsi Polgármesteri Hivatal, Közétkeztetési Ellátó Szervezet és a Kanizsai Dorottya Múzeum, Könyvtár maradványa az intézményeknél marad.

**3.§** Az Önkormányzat céljelleggel juttatott 2019. évi támogatásait a 13. melléklet tartalmazza.

**4.§** Az Önkormányzat hitelállományát és több éves kihatással bíró döntéseit a 14. melléklet tartalmazza.

**5.§** Az Önkormányzat közvetett támogatásainak kimutatását a 15. melléklet tartalmazza.

**6.§** Az önkormányzat 2019. december 31. napja szerinti 37.023.375 eFt vagyonát – amely az intézményi mérlegek vagyonleltárral alátámasztott összessége – a 10. mellékletek tartalmazzák.

**7.§** Az önkormányzat 2019. évi pénzeszközeinek változását a 16. melléklet tartalmazza.

**8. §** Az Önkormányzat Áht. 29/A §-a szerinti tervszámait a 17. melléklet tartalmazza.

**9.§** Ez arendelet kihirdetése napján lép hatályba.

Mohács, 2020. május 15.

 Csorbai Ferenc Dr. Kovács Mirella

 polgármester jegyző

Záradék:

A rendelet 2020. május 18-án kihirdetésre került.

 Dr. Kovács Mirella jegyző